

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

**2024.gada 5. decembrī** **Nr.21**

Sēde notiek: domes sēžu zālē

Sēde sasaukta: plkst.10.00

|  |  |
| --- | --- |
| Sēde sākas: plkst.10.00  Sēdes laikā tiek veikts audioieraksts  **Sēdē piedalās:** |  |
| Komitejas priekšsēdētājs (vada sēdi) | *Igors Aleksejevs* |
| Komitejas priekšsēdētāja vietnieks | *Mihails Lavrenovs* |
| Komitejas locekļi | *Anatolijs Gržibovskis*  *Igors Prelatovs*  *Ivars Šķinčs*  *Aleksejs Vasiļjevs* |
| **Sēdē nepiedalās:** | *Valērijs Kononovs* |
|  |  |
| **Sēdē klātesoši:** |  |
| Daugavpils valstspilsētas pašvaldības iestāžu darbinieki | *N.Jefimovs, S.Pupiņa, R.Golovans, I.Šalkovskis, I.Prozore* |
| Sēdi protokolē: | *Daugavpils pašvaldības centrālās pārvaldes*  *Attīstības departamenta referente E.Pūga* |
| **Darba kārtība:** | | |
| 1. Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā un apropriācijas pārdali.   PAPILDJAUTĀJUMS   1. Par atļauju SIA “URA” ierīkot jaunu atkritumu pārstrādes iekārtu zemes vienībā ar kadastra apzīmējumu 0500 020 1404, Dunduru ielā 2, Daugavpilī. | | |

*I.Aleksejevs atklāj komitejas sēdi un dod vārdu ziņotājiem.*

**1.**

**Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā un apropriācijas pārdali**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

N.Jefimovs papildina, ka lēmuma projekta sagatavošanas procesā tika saņemta neoficiāla informācija, ka studente tomēr ir iekļauta budžeta studiju grupā. Pagaidām, kamēr nav saņemts oficiāls juridisks dokuments no Rīgas Stradiņa universitātes, kas varētu pamatot iepriekš minēto neoficiālu informāciju, Daugavpils zobārstniecības poliklīnika palūdza šo jautājumu izskatīt komitejā, bet domes sēdē šis jautājums acīmredzami netiks skatīts, ja minētais dokuments tiks saņemts līdz domes sēdei.

I.Aleksejevs precizē informāciju un aicina veikt piezīmi protokolā, ka lēmums par šī jautājuma tālāku virzību uz domes sēdi tiks pieņemts tikai pēc tam, kad būs saņemta oficiāla informācija no Rīgas Stradiņa universitātes.

I.Aleksejevs aicina balsot par lēmuma projektu.

*Atklāti balsojot „par” – 6 (I.Aleksejevs, A.Gržibovskis, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā un apropriācijas pārdali.*

**2.**

**Par atļauju SIA “URA” ierīkot jaunu atkritumu pārstrādes iekārtu zemes vienībā ar kadastra apzīmējumu 0500 020 1404, Dunduru ielā 2, Daugavpilī**

*(Papildjautājums)*

*Ziņo – Daugavpils pašvaldības centrālās pārvaldes Pilsētplānošanas un būvniecības departamenta vadītāja Santa Pupiņa.*

I.Aleksejevs uzdod precizējošu jautājumu par plastmasas atkritumu smalcināšanu.

S.Pupiņa skaidro, ka tiks smalcināta plastmasa, kas pēc tam tiks nodota tālāk pārstrādei.

I.Šķinčs jautā par atrašanās vietu Dunduru ielā 2, vai tas ir šķirošanas poligons, vai tā ir autokapsēta?

S.Pupiņa skaidro, ka tas ir SIA „Kare Pluss”, kas nodarbojas ar metāllūžņiem.

I.Šķinčs jautā, vai sasmalcinātā plastmasa tiks termiski apstrādāta?

S.Pupiņa skaidro, ka plastmasa netiks termiski apstrādāta, bet tikai sasmalcināta un tālāk nodota pārstrādei.

*Notiek diskusija.*

I.Šķinčs jautā, vai plastmasu smalcināšanai varēs nodot arī pašvaldība, uzņēmumi vai privātpersonas?

S.Pupiņa apstiprina, ka varēs.

A.Gržibovskis jautā, vai šajā gadījumā nav nepieciešams Vides dienesta atzinums par ietekmi uz vidi?

S.Pupiņa skaidro, ka šajā gadījumā tas nav nepieciešams, jo netiek uzsākta būvniecība. Bet pēc domes lēmuma uzņēmums vērsīsies Valsts vides dienestā, iesniegs lēmumu un saņems atļauju piesārņojošās darbības veikšanai.

A.Vasiļjevs precizē par plānoto plastmasas pārstrādes veidu.

I.Aleksejevs aicina balsot par lēmuma projektu.

*Atklāti balsojot „par” – 6 (I.Aleksejevs, A.Gržibovskis, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atļauju SIA “URA” ierīkot jaunu atkritumu pārstrādes iekārtu zemes vienībā ar kadastra apzīmējumu 0500 020 1404, Dunduru ielā 2, Daugavpilī.*

*Pilsētas saimniecības un attīstības komitejas sēdē izskatīto un uz domes sēdi virzīto jautājumu ziņošanu kārtējā domes sēdē uzņemas Igors Aleksejevs.*

Sēde beidzas: plkst. 10:06

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga